
Narva 

Riigihanke “Narva jõe äärse terviseraja projekteerimine” (viitenumber 026445) pakkujate kvalifitseerimine, pakkumiste vastavaks tunnistamine ja pakkumiste edukaks tunnistamine ning hankelepingu sõlmimine
Võttes aluseks Kohaliku omavalitsuse korralduse seaduse § 30 lõike 1 punkti 3 ja Riigihangete seaduse § 38 lõike 6 punkti 2, § 43 lõike 2, § 45 lõike 2 ning arvestades käesoleva riigihanke pakkumise kutses ja pakkumise kutse dokumentides esitatud tingimusi ning Narva Linnavalitsuse 30.03.2006 korraldusega nr 390-k moodustatud riigihanke komisjoni poolt pakkujate kvalifitseerimise protokollis, pakkumiste vastavaks tunnistamise protokollis ja pakkumise edukaks tunnistamise protokollis tehtud ettepanekuid,

Narva Linnavalitsus annab korralduse:

1. Kvalifitseerida pakkuja AS K&H, kes vastab pakkumise kutse dokumentides esitatud kvalifitseerimise tingimustele.

2. Tunnistada pakkuja AS K&H poolt esitatud pakkumine vastavaks, kuna see vastab kõikidele pakkumise kutse dokumentides esitatud tingimustele.

3. Tunnistada edukaks pakkumiseks AS K&H poolt esitatud pakkumine kui vastavaks tunnistatud ning pakkumise kutse dokumentides esitatud hindamiskriteeriumide suhtes kõige soodsam pakkumine.

4. Sõlmida pakkujaga AS K&H hankeleping pakkumise kutse dokumentides sätestatud tingimustel. Volitada hankelepingut allkirjastama Georgi Ignatovit, Narva Linna Arenduse ja Ökonoomika Ameti direktorit.

5. Tagastada pakkumise tagatis pakkujale AS K&H kolme tööpäeva jooksul pärast sõlmitud hankelepingu jõustumist.
6. Korraldus jõustub seadusega sätestatud korras.

7. Korraldust on võimalik vaidlustada Tartu Halduskohtu Jõhvi kohtumajas 30 päeva jooskul arvates korralduse teatavakstegemisest.

